smcproject/ml-wiki-sentences huggingface dataset:
ടെഹ്‌റാൻ , ഇസ്‌ഫഹാൻ , പേർഷ്യൻ ഗൾഫ് എന്നിവയെ ഭൂമിശാസ്ത്രപരമായി കാസ്‌പിയൻ കടൽത്തീരത്തിലേക്കും ഏഷ്യാമൈനറിലേക്കും ബന്ധിപ്പിക്കുന്ന കാസ്‌വിൻ നഗരം അതിനാൽത്തന്നെ യുഗങ്ങളിലുടനീളം ഒരു തന്ത്രപ്രധാനമായ സ്ഥാനത്തായിരുന്ന നിലകൊണ്ടിരുന്നത്.
ഇറാനിയൻ ചരിത്രത്തിലെ ചരിത്രപരമായ സംഭവവികാസങ്ങളുടെ ഒരു കേന്ദ്രമായിരുന്നു ഖസ്വിൻ നഗരം.
ഇസ്ലാമിക കാലഘട്ടത്തിന്റെ ആദ്യ വർഷങ്ങളിൽ ഖസ്വിൻ അറബ് സേനയുടെ ഒരു താവളമായി പ്രവർത്തിച്ചു.
ജെങ്കിസ് ഖാൻ (പതിമൂന്നാം നൂറ്റാണ്ട്) നശിപ്പിച്ച ഈ നഗരം സഫാവിദ് രാജാക്കന്മാർ 1548-ൽ സഫാവിദ് സാമ്രാജ്യത്തിന്റെ തലസ്ഥാനമാക്കി മാറ്റിയെങ്കിലും പിന്നീട് 1598-ൽ ഇസ്ഫഹാനിലേക്ക് മാറ്റി സ്ഥാപിച്ചു.
ഖ്വജർ രാജവംശകാലത്തും സമകാലിക കാലഘട്ടത്തിലും, ടെഹ്‌റാനുമായുള്ള സാമീപ്യം കാരണം ഖസ്വിൻ നഗരം എല്ലായ്‌പ്പോഴും ഏറ്റവും പ്രധാനപ്പെട്ട ഒരു സർക്കാർ കേന്ദ്രം ആയിരുന്നു.
ഒരു കിരീടാവകാശിയും വാണിജ്യ മന്ത്രിയുമായിരുന്ന അബ്ബാസ് മിർസ ഖാസ്വിനിലെ ഗവർണറായിരുന്നു.
അവലംബം 1 2 همشهری آنلاین-استان‌های کشور به ۵ منطقه تقسیم شدند ↑ ↑ ↑ ↑ name="qazvin.irib.ir" The official Media from Qazvin- February 10-2010 Archived November 2, 2013, at the Wayback Machine .
ഖോ ഖോ ഇംഗ്ലീഷ് വിലാസം https://ml.wikipedia.org/wiki/Kho_kho ഹരിയാനയിലെ സർക്കാർ സ്കൂളിൽ ഖോ ഖോ കളിക്കുന്ന കുട്ടികൾ
പന്ത്രണ്ട് പേരടങ്ങുന്ന ടീം കളിക്കുന്ന ഒരു കളിയാണ് ഖോ ഖോ.
ഒന്പത് പേർമാത്രമാണ് കളിക്കളത്തിലുണ്ടാവുക.
എതിർ ടീമിലെ അംഗങ്ങളെ തൊടുന്ന കബഡിപോലുള്ള ഒരു കളിയാണിത്.
ഇന്ത്യയിലെ പ്രശസ്തമായ പരമ്പരാഗതമായ കളികളിലൊന്നാണിത്.
ദക്ഷിണാഫ്രിക്കയിലും ഈ കളി നിലവിലുണ്ട്.
1987 ൽ ഇന്ത്യയിലെ കൊൽക്കത്തയിൽ നടന്ന സാഫ് ഗെയിംസ് സമയത്താണ് എഷ്യൻ ഖോ ഖോ ഫെഡറേഷൻ സ്ഥാപിതമായത്.
ഇന്ത്യ, ബംഗ്ലാദേശ്,പാകിസ്താൻ,ശ്രീലങ്ക,നേപ്പാൾ,മാലിദ്വീപുകൾ എന്നിവയായിരുന്നു അംഗങ്ങൾ.1996 ൽ കൊൽക്കത്തയിലാണ് ആദ്യ ഏഷ്യൻ ചാമ്പ്യൻഷിപ്പ് നടന്നത്.
ബംഗ്ലാദേശിലെ ധാക്കയിലായിരുന്നു രണ്ടാമത്തെ ചാമ്പ്യൻഷിപ്പ് നടന്നത്.1996ൽ.
ഇന്ത്യ, ബംഗ്ലാദേശ്,പാകിസ്താൻ,ശ്രീലങ്ക,നേപ്പാൾ,തായ് ലൻറ്,ജപ്പാൻ എന്നീ രാജ്യങ്ങളാണ് മത്സരത്തിൽ പങ്കെടുത്തത്.
അവലംബം ↑ ↑ അധികവായന പുറമെക്കുള്ള കണ്ണികൾ http://library.thinkquest.org/11372/data/kho-kho1.htm Archived 2006-02-18 at the Wayback Machine .
http://www.khokhoindia.com Archived 2014-03-14 at the Wayback Machine .
Kho-Kho Federation of India webpage Archived 2015-11-14 at the Wayback Machine .
http://www.olympic.ind.in/images/KhoKho.pdf Archived 2014-12-22 at the Wayback Machine .
ഗണേഷ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ഏപ്രിൽ മുതൽ തുടരുന്നു.
ഒരു കന്നഡ സിനിമ താരമാണ് ഗണേഷ്(ജനനം: 2 ജൂലൈ 1977).
കന്നഡ സിനിമയിലെ ഏറ്റവും ജനപ്രിയതയുള്ള താരവും, മികച്ച പ്രതിഫലദായകരുമായ അഭിനേതാക്കളിൽ ഒരാളുമാണ്.
അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഗണേഷ്
ഗരിമ ചൗധരി ഇംഗ്ലീഷ് വിലാസം https://ml.wikipedia.org/wiki/Garima_Chaudhary
ഒരു ഇന്ത്യൻ ജൂഡോ താരമാണ് ഗരിമ ചൗധരി .
2012-ലെ ലണ്ടൻ ഒളിമ്പിക്സിൽ വനിതകളുടെ 63 കിലോ ജൂഡോ വിഭാഗത്തിൽ ഇന്ത്യയെ ഗരിമ ഛൗധരി പ്രതിനിധീകരിച്ചിട്ടുണ്ട് 2012 ലണ്ടൻ ഒളിംപിക്സ്
2011ൽ പാരിസിൽ വച്ചുനടന്ന ലോക ജൂഡോ ചാമ്പ്യൻഷിപ്പിൽ ഗരിമ ചൗധരി പങ്കെടുക്കുകയും ഒളിംപിക്സ് യോഗ്യത നേടുകയും ചെയ്തു.2012-ൽ താഷ്കന്റിൽ വച്ചു നടന്ന ഏഷ്യൻ ജൂഡോ ചാമ്പ്യൻഷിപ്പിൽ ഗരിമ ചൗധരി 63 കിലോ വിഭാഗത്തിൽ ഏഴാം സ്ഥാനം നേടി.
അതിന്റെ ഫലമായി ഗരിമ ചൗധരി നേടിയ 34 പോയിന്റ് ഗരിമ ചൗധരിയെ 2012 ലണ്ടൻ ഒളിംപിക്സിൽ ജൂഡോയിൽ ഇന്ത്യയെ പ്രതിനിധീകരിക്കുന്ന ഏക കായികതാരമാക്കി.
ഒളിംപിക് മത്സരങ്ങളുടെ ഭാഗഗമായി  ഗരിമ ചൗധരി ഫ്രാൻസിലും ജർമനിയിലും പരിശീലിച്ചുവെങ്കിലും എലിമിനേഷൻ റൗണ്ടിൽ ജപ്പാന്റെ മുൻ ലോകചാമ്പ്യൻ യോഷി യ്വേനോയാണ് ഏകപക്ഷീയമായ മത്സരത്തിൽ ഗരിമയെ പരാജയപ്പെടുത്തി..
സ്‌കോർ: 100-0.
ഒരൊറ്റ ഇപ്പോൺ കൊണ്ടുതന്നെ യോഷി ജയം സ്വന്തമാക്കി.
എതിരാളിയെ വശങ്ങളിലൂടെ ആക്രമിച്ച് അരക്കെട്ടി പിടിമുറുക്കി പൂട്ടിമറിച്ചിടുന്ന കുസുരെ-കേമ-ഗറ്റാമെ ടെക്‌നിക്ക് ഉപയോഗിച്ച് യോഷി അനായാസമായി 121 മിനിറ്റുകൊണ്ടാണ് ഗരിമയെ മലർത്തിയടിച്ചത്.
നേടിയ മെഡലുകൾ 2006: Gold - South Asian Games 2007: Gold - Junior Asian Championships 2008: Silver - Junior Asian Championships 2009: Bronze - Junior Asian Championships 2011: Gold - Martial Art Games അവലംബം
വൈക്കം പത്മനാഭപിള്ള ഇംഗ്ലീഷ് വിലാസം https://ml.wikipedia.org/wiki/Vaikom_Padmanabha_Pillai
തിരുവിതാംകൂറിലെ ഒരു സേനാനിയും പടനായകനായിരുന്നു വൈക്കം പത്മനാഭപിള്ള (1767–1809).
1809-ൽ ബ്രിട്ടീഷ് സൈന്യം പത്മനാഭപിള്ളയെ  വൈക്കത്തിനടുത്തുള്ള തുറുവേലികുന്നിൽ  നിന്നും പിടികൂടുകയും ആലപ്പുഴ പള്ളാതുരുത്തിയിൽ പരസ്യമായി തൂക്കിലേറ്റുകയും ചെയ്തു.
വടക്കുംകൂർ ദേശത്തിലാണ് 1767- ൽ പത്മനാഭപിള്ള ജനിച്ചത്.
വടക്കുംകൂർ ദേശത്തിലെ പ്രധാന കളരി ആയിരുന്ന നന്തിയാട്ട് കളരിയുടെ അധിപനായിരുന്നു അദ്ദേഹം.
1789-ൽ പത്മനാഭപിള്ള തിരുവിതാംകൂർ സൈന്യത്തിൽ ചേർന്നു.
ടിപ്പു സുൽത്താന്റെ നെടുംകോട്ട ആക്രമണത്തെ ചെറുത്തു തോൽപ്പിച്ചതാണ് പത്മനാഭപിള്ളയുടെ ഏറ്റവും ശ്രദ്ധേയമായ സൈനിക ദൗത്യം.
അത് പോലെ തന്നെ പ്രാധാന്യം അർഹിക്കുന്നതാണ് കൊച്ചിയിലെ ബോൾഗാട്ടി പാലസ് ആക്രമണം.
വൈക്കം പദ്മനാഭ പിള്ളയുടെ നേതൃത്വത്തിൽ ഉള്ള വൻ സൈന്യം മെക്കാളയെ വധിക്കുവാൻ വേണ്ടി ഓടി വള്ളങ്ങളിൽ അർദ്ധ രാത്രിയിൽ ബോൾഗാട്ടി വളഞ്ഞു.
അവർ ബോൾഗാട്ടി പാലസിൽ പ്രവേശിച്ചു എല്ലായിടത്തും തിരഞ്ഞിട്ടും മെക്കാളയെ കണ്ടെത്തുവാൻ കഴിഞ്ഞില്ല.
അദേഹത്തിന്റെ അംഗ രക്ഷകർ മാത്രമേ അവിടെ ഉണ്ടായിരുന്നുള്ളൂ.
മെക്കാളയെ കണ്ടെത്തുവൻ കഴിയാതിരുന്ന ദേഷ്യത്തിൽ അവർ അവിടെ ഉണ്ടായിരുന്ന വില പിടിച്ച വസ്തുക്കളും രേഖകളും നശിപ്പിക്കുകയും ചെയ്തു.
എന്നിട്ട് പുറത്തിറങ്ങിയ അവർ പാലസിനു തീ വയ്ക്കുകയും ചെയ്തു.
ഒരു വലിയ ആക്രമണം എന്ന രീതിയിൽ ബോൾഗാട്ടി പാലസ് ആക്രമണം വിജയം ആയിരുന്നു എങ്കിലും മെക്കാളയെ വധിക്കുക എന്ന ലക്ഷ്യം സാധിച്ചില്ല.
പദ്മനാഭ പിള്ള വധിക്കുവാൻ വരുന്ന വിവരം മുൻകൂട്ടി അറിഞ്ഞ മെക്കാളേയുടെ വിശ്വസ്ഥനായ.
കുഞ്ഞി കൃഷ്ണ മേനോൻ .
അദ്ദേഹത്തെ അവിടെ നിന്നും രക്ഷപെടുത്തി.
അരുൺ വിശ്വനാഥ് എഴുതിയ " the great warrior " എന്ന ഇംഗ്ലീഷ് പുസ്തകവും " ധീരപുത്രർ " എന്ന മലയാള പുസ്തകവും വൈക്കം പദ്മനാഭ പിള്ളയുടെ ആധികാരികമായ ജീവ ചരിത്രം ആണ്.
https://books.google.co.in/books?id=d1IQEQAAQBAJ printsec=frontcover dq=arun+viswanath+malayalam+writer hl=en newbks=1 newbks_redir=0 source=gb_mobile_search sa=X redir_esc=y#v=onepage q=arun%20viswanath%20malayalam%20writer f=false
https://books.google.co.in/books?id=EhPtEAAAQBAJ pg=PA2 dq=arun+viswanath+malayalam+writer hl=en newbks=1 newbks_redir=0 source=gb_mobile_search sa=X ved=2ahUKEwjPoP3_oPaHAxU21jgGHU_xJ9wQ6AF6BAgNEAM#v=onepage q=arun%20viswanath%20malayalam%20writer f=false അവലംബം
https://books.google.co.in/books?id=EhPtEAAAQBAJ pg=PA2 dq=arun+viswanath+malayalam+writer hl=en newbks=1 newbks_redir=0 source=gb_mobile_search sa=X ved=2ahUKEwjPoP3_oPaHAxU21jgGHU_xJ9wQ6AF6BAgNEAM#v=onepage q=arun%20viswanath%20malayalam%20writer f=false https://books.google.co.in/books?id=d1IQEQAAQBAJ printsec=frontcover dq=arun+viswanath+malayalam+writer hl=en newbks=1 newbks_redir=0 source=gb_mobile_search sa=X redir_esc=y#v=onepage q=arun%20viswanath%20malayalam%20writer f=false
Malayalam Novel  "Rama Raja Bahudur" authored by C. V. Raman Pillai A tragic decade in Kerala history By T. P. Sankarankutty Nair p.80 The History of freedom movement in Kerala, Volume 1 By P. K. K. Menon, Regional Records Survey Committee, Kerala State p.37
മനുസ്മൃതി ഇംഗ്ലീഷ് വിലാസം https://ml.wikipedia.org/wiki/Manu_Smriti ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
അതിപ്രാചീനകാലം മുതൽ ഭാരതത്തിലെ ചില സ്ഥലങ്ങളിൽ വ്യവഹാരനിർണയത്തിനു പ്രയോജനപ്പെടുത്തിയിരുന്ന നിയമഗ്രന്ഥമാണ്‌ മനുസ്മൃതി .
ഇംഗ്ലീഷ്: Manu Smriti.
ഭൃഗു സംഹിത എന്നും പേരുണ്ട്.
ആദിമ മനുഷ്യൻ എന്ന് ഹിന്ദുവിശ്വാസികൾ കരുതുന്ന മനു വിന്റെ പേരിലാണ്‌ മനുസ്മൃതി അറിയപ്പെടുന്നത്.
ഈ സ്മൃതിയിലെ നീതി നിയമങ്ങളും ധർമ്മാചാരങ്ങളുമാണ് ഭാരതത്തിൽ നിലനിന്നിരുന്ന ആര്യ സമൂഹത്തിന്റേയും അതുവഴി അവർ അധിനിവേശം ചെയ്ത ദ്രാവിഡദേശങ്ങളിലെ ഹിന്ദുവല്കരിക്കപ്പെട്ട ജനങ്ങളുടേയും നിയമവാഴ്ചയുടെ ആധാരം.
കേരളത്തിലും ആര്യാധിനിവേശത്തിനുശേഷം അടുത്ത നൂറ്റാണ്ടു വരെ മനുസ്മൃതി പിന്തുടർന്നു വന്നിരുന്നു.
ശങ്കരാചാര്യരുടെ ശങ്കരസ്മൃതികൾ പ്രചാരത്തിലാവും വരെ മനുസ്മൃതിക്കായിരുന്നു പ്രാധാന്യം.
ഹൈന്ദവ നിയമങ്ങൾ മനുസ്മൃതിയുടെ ചുവടുപിടിച്ചാണ് നിർമ്മിച്ചിട്ടുള്ളത്.
കാലികമായ മാറ്റങ്ങള് വരികയും ഇന്ത്യൻ ശിക്ഷാ നിയമം പ്രാബല്യത്തിൽ വരികയും ചെയ്തതിനുശേഷം  ഇതിൽ പറയുന്ന ആചാരങ്ങളും ധർമ്മങ്ങളും കർമ്മങ്ങളും വിധിന്യായങ്ങളും ശിക്ഷകളുമൊക്കെ ഉപേക്ഷിക്കപ്പെട്ടെങ്കിലും ഇക്കാലത്തും പലരും ആചരിക്കുന്നുണ്ട്.
ബ്രാഹ്മണാദികളായ നാലു വർണ്ണങ്ങളുടെയും ബ്രഹ്മചര്യാദ്യാശ്രമങ്ങളുടേയും ആചാരങ്ങളും നിയമങ്ങളും സമഗ്രമായി പ്രതിപാദിക്കുന്ന ഇതിൽ പന്ത്രണ്ട് അദ്ധ്യായങ്ങളിലായി 2,684 ശ്ലോകങ്ങൾ ഉണ്ട് നിരുക്തം
സ്മൃതി എന്നാൽ ഓർമ്മയിലേത്, ഓർമ്മയിൽ നിന്നുണ്ടായത് എന്നൊക്കെയാണ്‌ അർത്ഥം.
മുനിമാർ മനസ്സിൽ ഓർത്തു വച്ചത് എന്നെല്ലാമാണ്‌ അതിന്റെ അർത്ഥം.
മനു എന്ന പ്രജാപതിയുടെ ധർമ്മശാസ്ത്രങ്ങൾ അദ്ദേഹത്തിന്റെ ശിഷ്യന് ഭൃഗു മഹർഷി ഉപദേശിച്ചതായും അറിയപ്പെടുന്ന ഗ്രന്ഥമായാതിനാല് മനുസ്മൃതി..
പലരും കരുതുന്നതുപോലെ മനുസ്മൃതി എഴുതിയത് മനു അല്ല.
മനു വിന്റെ ശിഷ്യനായ ഭൃഗു മഹർഷിയുടെ ശിഷ്യന്മാരിലാരാളായിരിക്കണം മനുസ്മൃതിയുടെ രചയിതാവ് എന്നാണ്‌ കരുതുന്നത്.
മനുസ്മൃതിയുടെ ആദ്യ അദ്ധ്യായത്തിൽ ഋഷിമാരോടെ മനു ഉപദേശിക്കുന്നതായി എഴുതിയിരിക്കുന്നു "ഭഗവാന് സ്വയംഭൂ തന്നെ മഹത്തായ ഈ ശാസ്ത്രം നിർമ്മിച്ച് എനിക്ക് ഉപദേശിച്ചതാണ്‌, ഞാന് തന്നെ ആദിയിൽ സൃഷ്ടിച്ച മരീചി തുടങ്ങിയ മഹർഷിമാരെ ഞാൻ ഈ ശാസ്ത്രം പഠിപ്പിച്ചു. ഞാന് പഠിപ്പിച്ചിട്ടുള്ള ഭൃഗു ഇനി നിങ്ങൾക്ക് ഉപദേശിച്ചു തരും."
അപ്പോൾ ഭൃഗു മനുവിനെ സമീപിച്ച ഋഷിമാർക്ക് ഉപദേശിച്ചരൂപത്തിലാണ്‌ മനുസ്മൃതി രചിക്കപ്പെട്ടിരിക്കുന്നത്.
ഭാരതീയ ജനതയുടെ മൂലപ്രമാണമായ ചതുർ‍വേദങ്ങളിൽ പലഭാഗങ്ങളിലായി മാനവ സമൂഹം അനുഷ്ഠിക്കേണ്ട ആചാരങ്ങളും നിയമങ്ങളും അങ്ങിങ്ങായി പ്രസ്താവിച്ചിട്ടുണ്ട്.
അതതുശാഖയിലെ ആചാര്യന്മാർ അവയെല്ലാം ആസ്പദമാക്കി ശ്രൗതസൂത്രങ്ങൾ , ഗൃഹ്യസൂത്രങ്ങൾ , ധർമ്മസൂത്രങ്ങൾ എന്നീ വിഭാഗങ്ങൾ ഉള്ള കല്പസൂത്രങ്ങൾ രചിച്ചിട്ടുണ്ട്.
( കല്പം എന്നത് ആറു വേദാംഗങ്ങളിലൊന്നാണ്‌ ) ആദ്യകാലങ്ങളിൽ വേദസമൂഹത്തിന് പറയത്തക്ക ഭീഷണികൾ ഇല്ലാതിരുന്നതിനാൽ ഇത്തരത്തിൽ ഒരു നിയമസംഹിതകളുടെ ആവശ്യം പ്രബലമായിരുന്നില്ല എന്നും പിൽക്കാലത്ത് മറ്റുമതങ്ങളുടെ കടന്നുകയറ്റത്തെ ചെറുക്കാനായി ഗൃഹ്യസൂത്രങ്ങള്ളീലും ധർമസൂത്രങ്ങളിലുമ്മുള്ള വിഷയങ്ങൾ ക്രമപ്പെടുത്തി, വിശദീകരിച്ച് എഴുതപ്പെട്ടതാണിത്.
കൃഷ്ണയ്യജുർ‍വേദത്തിൻറെ മൈത്രായണശാഖയൂടെ ഉപശാഖയായ “മാനവാചരണ'ത്തിന്റെ സൂത്ര ഗ്രന്ഥമായ മാനവഗൃഹ്യ-ധർമ്മസൂത്രങ്ങളെ ക്രമപ്പെടുത്തി ക്രോഡീകരിച്ച് ശ്ലോകരൂപത്തിൽ രചിച്ചതാണ്‌ എന്നാണ്‌ മാക്സ് മുള്ളർ, വെസ്റ്റ്, ബ്യൂളർ, ജോഷി എന്നിവരെപ്പോലുള്ള പണ്ഡിതന്മാർ അഭിപ്രായപ്പെടുന്നത്.
മനുവിന്റെ പരമ്പരയിലെ ഭൃഗുമഹർഷിയുടെ ശിഷ്യരിൽ ആരോ രചിച്ചതാണ്‌ ഇത് എന്നാണ്‌ കരുതുന്നത്.
മനുസ്മൃതിയിലെ പല പദ്യങ്ങളും മഹാഭാരതത്തില് ഉദ്ധരിച്ചിട്ടുള്ളതിനാൽ മഹാഭാരതം എഴുതപ്പട്ട കാലത്തിനും മുന്പാണ്‌ മനുസ്മൃതി എന്ന് ചിലർ അഭിപ്രായം പ്രകടിപ്പിച്ചിട്ടുണ്ട്.
പക്ഷെ അത് തെറ്റാണ്‌ എന്നാണ് പണ്ഡിതമതം.
മനുസ്മൃതിക്ക് അവലംബമായിട്ടുള്ള മാനവധർമ്മസൂത്രത്തിലെ വരികളാണ്‌ മഹാഭാരതത്തിൽ കാണപ്പെടുന്നത് എന്നും മഹാഭാരതത്തിലുള്ള ഉദ്ധരിച്ചിട്ടുളള പല പദ്യങ്ങളും ഇന്നത്തെ മനുസ്മൃതിയിൽ ഇല്ല എന്നതും മഹാഭാരത കാലത്തിനുശേഷമായിരിക്കാം മനുസ്മൃതി ക്രോഡീകരിക്കപ്പെട്ടത് എന്ന ഗവേഷകന്മാർ തെളിയിക്കുന്നു.
കൂടതെ പഴയ ധർമ്മ സൂത്രങ്ങളിലൊന്നും ലേഖനവിദ്യ (എഴുത്ത്) യെക്കുറിച്ച് ഒരു പരാമർശവുമില്ലെങ്കിലും ഈ സ്മൃതിയിൽ വ്യവഹാരാദ്ധ്യായത്തിൽ  നിർബന്ധിച്ചെഴുതിയ രേഖയെക്കുറിച്ചും രാജകീയശാസനങ്ങളെക്കുറിച്ചും പ്രതിപാദിച്ചിരിക്കുന്നതിനാൽ ഇതിന്‌ അതിപ്രാചീനത്വം കല്പിക്കാനാവില്ലെങ്കിലും ചില ചരിത്രകാരന്മാർ കരുതുന്നപോലെ ക്രിസ്തുവിന്‌ മുന്പ് രണ്ടാം നൂറ്റാണ്ടിലെങ്കിലും എഴുതപ്പെട്ടിരിക്കാമെന്നാണ്‌ കരുതുന്നത്.
പ്രമുഖ സ്മൃതികൾ
45ഓളം സ്മൃതികൾ ഉണ്ടെങ്കിലും യാജ്ഞവല്യൻ 20 പേരെയാണ്‌ തന്റെ യാജ്ഞവല്ക്യസ്മൃതിയിൽ പ്രതിപാദിച്ചിരിക്കുന്നത്.
മനു, അത്രി, വിഷ്ണു, ഹാരീതൻ, യാജ്ഞവല്ക്യൻ, ഉശനസ്സ്, അംഗിരസ്സ്, യമൻ, ആപസ്തംബൻ, സമ്വര്ത്തൻ, കാത്യാറയനൻ, ബൃഹസ്പതി, പരാശരൻ, വ്യാസൻ, ശംഖൻ, ലിഖിതൻ, സദക്ഷൻ, ഗൗതമൻ, ശാതാതപൻ, വസിസ്ഷ്ഠൻ, എന്നിവരാണ്‌ അവർ.
ഒന്നാം അദ്ധ്യായത്തിൽ സ്മൃതിയുടെ ഉത്ഭവത്തേയും ലോക സൃഷ്ടിയേയും മറ്റും വിവരിച്ചിരിക്കുന്നു.
, രണ്ടാമത്തേതിൽ ഇന്ദ്രിയങ്ങളെയും ഇന്ത്രിയജയത്തിന്റെ ആവശ്യകതയേയും പ്രാധാന്യത്തേയും പറ്റി പ്രതിപാദിക്കുന്നു.
അതോടൊപ്പം ബ്രാഹ്മണ കർമ്മങ്ങൾ പ്രത്യേകം പരാമർശിക്കുന്നു.
മൂന്നാം ആദ്ധ്യായത്തിൽ അദ്ധ്യയനത്തിന് ശേഷം ഗൃഹസ്ഥാശ്രമകാലത്ത് അനുഷ്ടിക്കേണ്ട കർത്തവ്യങ്ങൾ അറിയിക്കുന്നു.
വിവാഹകാര്യങ്ങൾ.
സ്ത്രീസമ്രക്ഷണം,സന്താനപാലനം,ഗൃഹധർമ്മം തുടങ്ങിയവയെല്ലാം വിശദമാക്കുന്നു.
നാലാം അദ്ധ്യായത്തിൽ ബ്രാഹ്മണന്റെ കർത്തവ്യങ്ങൾ പൊതുവെ വിശദീകരിക്കുന്നു.
അഞ്ചിൽ ശുദ്ധാഹാരം,നിഷിദ്ധാഹാരം,ശുചിത്വം,അശുചിത്വം,സ്ത്രീകളുടെ ചുമതലകൾ തുടങ്ങിയവയെല്ലാം പ്രതിപാദിക്കുന്നു.
ആറാം അദ്ധ്യായത്തിൽ വാനപ്രസ്ഥൻറേയും സന്യാസിയുടേയും കർത്തവ്യങ്ങൾ അറിയിക്കുന്നു.
ഏഴിൽ രാജാവിന്റെയും മന്ത്രിയുടെയും കർത്തവ്യങ്ങൾ അറിയിക്കുന്നു.
എട്ടിൽ നീതിന്യായ പരിപാലനം,അതിന് വേണ്ട നിയമങ്ങൾ,വ്യവഹാരരീതി,അവകാശത്തർക്കം,അതിർത്തിതർക്കം,അടിപിടി,മോഷണം,വ്യഭിചാരം എന്നിവയൊക്കെയുള്ള കോടതികാര്യങ്ങൾ എല്ലാം വിശദീകരിക്കുന്നു.
ഒമ്പതാം അദ്ധ്യായത്തിൽ ഭാര്യാഭർത്ത്യുകർത്തവ്യങ്ങൾ,അവകാശം,ഭാഗം വയ്പ്പ്,അതിൽ രാജധർമ്മങ്ങൾ തുടങ്ങിയവ ഉൾപ്പെടുന്നു.
പത്തിൽ ആപത്ത്ധർമ്മങ്ങൾ,ജാതിധർമ്മങ്ങൾ തുടങ്ങിയവ പ്രതിപാദിക്കുന്നു.
പതിനൊന്നിൽ തപസ്സ്,വ്രതാനുഷ്ടാനങ്ങൾ,യജ്ഞങ്ങൾ,ദക്ഷിണ,കുറ്റങ്ങളുടെ ഉചിത ശിക്ഷാക്രമം എല്ലാം പ്രതിപാദിക്കുന്നു.
പന്ത്രണ്ടാം അദ്ധ്യായത്തിൽ പുനജ്ജന്മ സിദ്ധാന്തങ്ങൾ,മോക്ഷം,ആത്മജ്ഞാനം എന്നിവയെ സംബന്ധിച്ച കാര്യങ്ങൾ അറിയിക്കുന്നു.
ഉല്പത്തിക്രമം ധർമ്മവും സംസ്കാരങ്ങളും വിവാഹശ്രാദ്ധതിവിധി അഭക്ഷ്യം, മാംസവിധി, അശൗചവിധി വാനപ്രസ്ഥധർമ്മം വ്യവഹാരങ്ങൾ ദമ്പതീക്രമം
മനുസ്മൃതിയിൽ.
“ സ്ത്രീകൾക്ക് വേദ മന്ത്രങ്ങൾ ഉച്ചരിക്കാൻ പാടില്ല. (അധ്യായം X സൂക്തം:18 ) ” “ വിശ്വസ്തയായ ഭാര്യ ഭർത്താവിനെ നിരന്തരം ദൈവമായി പൂജിച്ച് കൊള്ളണം. (അധ്യായം V സൂകതം:154 ) ”
പ്രായശ്ചിത്തവിധി കർമ്മഫല നിരൂപണം വിമർശനങ്ങൾ ശൂദ്രർക്കെതിരായിട്ടുള്ളത് എന്ന് വിമർശിക്കപ്പെടുന്ന ശ്ലോകങ്ങൾ “ പൂർണ്ണ മനഃസമാധാനത്തോടെ ഒരു ബ്രാഹ്മണന് ശൂദ്രൻറെ വസ്തുവഹകൾ കൈവശം വെക്കാവുന്നതാണ്.കാരണം ശൂദ്രൻ അവൻറേതായി ഒന്നും ഉണ്ടാകാൻ പാടില്ല.അവൻറെ ധനം അവൻറെ യജമാനന് എടുക്കാവുന്നതാണ് (അധ്യായം VII സൂക്തം:417) ” “ കഴിവുണ്ടെങ്കിൽ പോലും ശൂദ്രൻ ധനം സമ്പാദിച്ച് വെക്കാൻ പാടില്ല. കാരണം ശൂദ്രൻ ധനം സമ്പാദിച്ച് വെക്കുന്നതുതന്നെ ബ്രാഹ്മണനെ മുറിപ്പെടുത്തും.(അധ്യായം X സൂകതം:129) ” “ ബ്രാഹ്മണ പുരോഹിതന്മാരോട് അവരുടെ ചുമതലയെ കുറിച്ച് ഗർവോട്കൂടി ഒരു ശൂദ്രൻ ഉപദേശം നൽകിയാൽ രാജാവ് അവൻറെ വായിലേക്കും ചെവികളിലേക്കും തിളപ്പിച്ച എണ്ണ ഒഴിക്കാൻ കല്പ്പിക്കണം.(അധ്യായം VIII സൂക്തം:272) ” “ ശൂദ്രൻറെ സമ്പത്ത് നായകളും കുരങ്ങുകളുമായിതീരും. ശൂദ്രൻറെ വസ്ത്രം മൃതദേഹത്തിൻറെ പുടവകളായിത്തീരും.അവർ ഭക്ഷണം കഴിക്കുന്നത് പൊട്ടിയ പാത്രങ്ങളിൽ നിന്നായിരിക്കും.കറുത്തിരുമ്പായിരിക്കും അവരുടെ ആഭരണങ്ങൾ.അവർ ഒരിടത്ത് നിന്ന് മറ്റൊരിടത്തേക്ക് എപ്പോയും അലഞ്ഞ് കൊണ്ടിരിക്കും.(അധ്യായം X സൂക്തം:52 ) ” “ ശൂദ്രരെയും, വൈശ്യരെയും , ക്ഷത്രിയരേയും നിരീശ്വര വിശ്വാസികളെയും കൊല്ലുന്നത് പ്പോലെ സ്ത്രീകളെയും കൊല്ലുന്നത് ലഘുവായ കുറ്റമേ ആകുന്നുള്ളൂ (ഉപപാഠക XI സൂക്തം:67) ”
അവലംബം ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Check | url= value ( help ) ; Cite has empty unknown parameters: | accessyear= , | origmonth= , | accessmonth= , | month= , | chapterurl= , | origdate= , and | coauthors= ( help ) ↑ മനുസ്മൃതി കത്തിക്കണോ?
ഹിന്ദുസ്ഥാൻ പബ്ലിക്കേഷൻസ്, കോഴിക്കോട് വി.ടി.രാജശേഖർ ↑ മനുസ്മൃതി കത്തിക്കണോ?
ഹിന്ദുസ്ഥാൻ പബ്ലിക്കേഷൻസ്, കോഴിക്കോട് വി.ടി.രാജശേഖർ
കെ. കേളപ്പൻ ഇംഗ്ലീഷ് വിലാസം https://ml.wikipedia.org/wiki/K.
കേരളത്തിലെ പ്രമുഖ സ്വാതന്ത്ര്യസമര പോരാളിയും, ഗാന്ധിയനും, സോഷ്യലിസ്റ്റു ചിന്തകനുമായിരുന്നു കെ. കേളപ്പൻ (കെ. കേളപ്പൻ നായർ).
(ജനനം: 1889 ഓഗസ്റ്റ് 24 കൊയിലാണ്ടി ; മരണം: 1971 ഒക്ടോബർ 7 ).
നായർ സർവ്വീസ് സൊസൈറ്റി യുടെ ആദ്യ പ്രസിഡന്റാണ് കേരളഗാന്ധി എന്നറിയപെടുന്ന കെ. കേളപ്പൻ.
കേരള ക്ഷേത്ര സംരക്ഷണ സമിതിയുടെ സ്ഥാപകനും കേളപ്പനാണ് നായർ സർവീസ് സൊസൈറ്റി
ചങ്ങനാശ്ശേരി സെൻറ്.
ബർക്കുമാൻസ് സ്കൂളിൽ അധ്യാപകനായി കഴിയുന്ന കാലത്താണ് മന്നത്ത് പത്മനാഭനുമായി പരിചയപ്പെടുന്നത്.
ഇതിലൂടെ അദ്ദേഹം നായർ സർവീസ് സൊസൈറ്റിയുടെ സ്ഥാപകാംഗമായി.
എൻ.എസ്.എസിന്റെ ആദ്യ ജനറൽ സെക്രട്ടറിയായി മന്നത്ത് പത്മനാഭനും ആദ്യ പ്രസിഡണ്ടായി കെ.കേളപ്പനും തിരഞ്ഞെടുക്കപ്പെട്ടു.
ബ്രിട്ടീഷ് ഭരണം ബഹിഷ്കരിക്കാൻ മഹാത്മാഗാന്ധി ആഹ്വാനം ചെയ്തപ്പോൾ കേളപ്പൻ തന്റെ ജോലി ഉപേക്ഷിച്ച് തന്റെ ജീവിതം മാതൃരാജ്യത്തിനായി ഉഴിഞ്ഞുവെയ്ക്കുവാൻ തീരുമാനിച്ചു.
ഒരു വശത്ത് ഭാരതീയ സമൂഹത്തിലെ അനാചാരങ്ങൾക്ക് എതിരെയും മറുവശത്ത് ബ്രിട്ടീഷ് ഭരണത്തിന് എതിരായും അദ്ദേഹം പോരാടി.
ഒരു മാതൃകാ സത്യാഗ്രഹിയായിരുന്നു അദ്ദേഹം.
ഊർജ്ജസ്വലനായ വിപ്ലവകാരിയും സാമൂഹിക പരിഷ്കർത്താവും അധഃസ്ഥിതരുടെ നീതിക്കുവേണ്ടി പോരാടിയ പോരാളിയുമായിരുന്നു കേളപ്പൻ.
മലബാർ ലഹളയുടെ (1921-ലെ മാപ്പിള ലഹള) കാലത്ത് ഒരുകൂട്ടം പൊന്നാനി ഖജനാവ് കൊള്ളയടിക്കുവാനെത്തി.
ഇവരെ അവരുടെ തെറ്റ് പറഞ്ഞുമനസ്സിലാക്കി തിരിച്ചയക്കുവാൻ കേളപ്പനു സാധിച്ചു.
പയ്യന്നൂരിലെയും കോഴിക്കോട്ടെയും ഉപ്പു സത്യാഗ്രഹങ്ങൾക്ക് അദ്ദേഹം നേതൃത്വം നൽകി.
ഗാന്ധിജിയുടെ വ്യക്തിഗതസത്യഗ്രഹ പ്രസ്ഥാനത്തിലേക്ക് അദ്ദേഹം തെരെഞ്ഞെടുത്ത ആദ്യത്തെ കേരളീയനായിരുന്നു കേളപ്പൻ.
വൈക്കം സത്യാഗ്രഹത്തിൽ അദ്ദേഹം ഒരു പ്രധാന പങ്കുവഹിച്ചു.
അതോടനുബന്ധിച്ച് തുടങ്ങിയ കോൺഗ്രസിന്റെ അയിത്തോച്ചാടന കമ്മിറ്റിയുടെ കൺവീനറായിരുന്നു കേളപ്പൻ.
1931 -ലെ ഗുരുവായൂർ സത്യാഗ്രഹത്തിന്റെ നേതാവ് കേളപ്പനായിരുന്നു.
ഒരു വർഷത്തോളം ഗുരുവായൂർ ക്ഷേത്രത്തിനരികിൽ സത്യഗ്രഹികളുടെ ക്യാമ്പ് നടന്നു.
എ.കെ.ജിയെ ക്രൂരമായി മർദ്ദിക്കപ്പെട്ടിട്ടും അഹിംസ കൈവെടിയാതെ സമാധാനപരമായി സത്യഗ്രഹം ചെയ്യാൻ കേളപ്പജിക്കും അനുയായികൾക്കും സാധിച്ചു.
ഗാന്ധിജി യർവാദ ജയിലിൽ നിരാഹാരം ആരംഭിച്ച 1931 സെപ്തംബർ 27 ന് അദ്ദേഹത്തോടൊപ്പം കേളപ്പജിയും ഉപവാസം ആരംഭിച്ചു.
തുടർന്ന് ഗാന്ധിജിയുടെ അപേക്ഷ പ്രകാരമാണ് ഒക്ടോബർ 2 ന് കേളപ്പജി തന്റെ നിരാഹാര സമരം അവസാനിപ്പിച്ചത്.
സ്വാതന്ത്ര്യസമരത്തിന്റെ ഭാഗമായി പലതവണ അദ്ദേഹം ജയിൽ വാസം അനുഭവിച്ചിട്ടുണ്ട്.
അയിത്തം ഉച്ചാടനം ചെയ്യുവാൻ അദ്ദേഹം പരിശ്രമിച്ചു.
ഹരിജനങ്ങളുടെ ഉന്നമനത്തിനായി അദ്ദേഹം പ്രയത്നിച്ചു.
കേരളത്തിൽ പല ഹരിജന ഹോസ്റ്റലുകളും വിദ്യാലയങ്ങളും അദ്ദേഹം ആരംഭിച്ചു.
സ്വദേശി പ്രസ്ഥാനത്തിന്റെ മുൻപന്തിയിലായിരുന്നു അദ്ദേഹം.
ഖാദി , കുടിൽ വ്യവസായങ്ങൾ കേരളത്തിൽ വേരുറപ്പിക്കുന്നതിന് അദ്ദേഹം പരിശ്രമിച്ചു.
പ്രജാ സോഷ്യലിസ്റ്റ് പാർട്ടി
1952-ൽ പൊന്നാനി മണ്ഡലത്തിൽ നിന്ന് ലോകസഭയിലേക്ക് തിരഞ്ഞെടുക്കപ്പെട്ടു.
ഒരു വിദ്യാഭ്യാസ വിചക്ഷണനും നല്ലൊരു പത്രലേഖകനുമായിരുന്നു അദ്ദേഹം.
മാതൃഭൂമി ദിനപത്രം ആരംഭിച്ചതിൽ അദ്ദേഹത്തിനും പങ്കുണ്ട്.
രണ്ടു പ്രാവശ്യം ( 1929ലും , 1936ലും അദ്ദേഹം മാതൃഭൂമിയുടെ പത്രാധിപരായിരുന്നു.
1954 ൽ സമദർശിനിയുടെ പത്രാധിപരായും പ്രവർത്തിച്ചു.
സർവ്വോദയപ്രസ്ഥാനത്തിൽ
സ്വാതന്ത്ര്യ ലബ്ധിക്കു ശേഷം അദ്ദേഹം രാഷ്ട്രീയം ഉപേക്ഷിച്ച് സർവോദയ പ്രസ്ഥാനത്തിൽ ചേർന്നു.
കേരള സർവോദയ സംഘം , കേരള ഗാന്ധി സ്മാരക നിധി , കേരള സർവോദയ മണ്ഡൽ , കോഴിക്കോട് ഗാന്ധി പീസ് ഫൗണ്ടേഷൻ തുടങ്ങിയ കേരളത്തിലെ മിക്കവാറും എല്ലാ ഗാന്ധിയൻ സംഘടനകളുടെയും അദ്ധ്യക്ഷനായി അദ്ദേഹം പ്രവർത്തിച്ചു.
ഇതിനുപരി  കേരള സംസ്ഥാനത്തിന്റെ രൂപവത്കരണത്തിൽ അദ്ദേഹം ഒരു വലിയ പങ്കുവഹിച്ചു.
ഗാന്ധിജിയുടെ ജീവിതവും ആദർശങ്ങളും കേരളത്തിലെ ജനങ്ങൾ അറിഞ്ഞത് ഒരു വലിയ അളവുവരെ കേളപ്പനിലൂടെയായിരുന്നു.
1971 ഒക്ടോബർ 7 -ന് 82-ആം വയസ്സിൽ അദ്ദേഹം അന്തരിച്ചു.
വിമർശനവും അങ്ങാടിപ്പുറം തളി ക്ഷേത്ര മുന്നേറ്റവും
മലപ്പുറം ജില്ല രൂപീകരിച്ചപ്പോൾ കൊച്ചുപാകിസ്താൻ സൃഷ്ടിക്കുകയാണെന്ന് വിമർശനം ഉയർത്തി അതിനെതിരെയുള്ള പ്രക്ഷോഭത്തിൽ മുൻപന്തിയിൽ നിന്നതും 1968-ൽ അങ്ങാടിപ്പുറത്തെ അനാഥമായി കാണപ്പെട്ട ശിവലിംഗത്തെ ([[അങ്ങാടിപ്പുറം തളി ക്ഷേത്രം) പുനരുദ്ധരിക്കാൻ മുന്നിട്ടിറങ്ങിയതും വിമർശകർ അദ്ദേഹത്തിനെതിരെ എടുത്തുകാട്ടുന്നു.
എം.എസ്. നമ്പൂതിരിപ്പാടിന്റെ നേതൃത്വത്തിലുള്ള ഇടത് സർക്കാരിന്റെ എതിർപ്പുകളെ അവഗണിച്ചുകൊണ്ട് ക്ഷേത്രപുനർനിർമ്മാണത്തിനായി കേളപ്പൻ സത്യാഗ്രഹം അനുഷ്ഠിക്കുകയും വിജയിക്കുകയും ചെയ്തു.
ക്ഷേത്ര നടത്തിപ്പിനായി കേരള ക്ഷേത്ര സംരക്ഷണ സമിതി രൂപികരിച്ചതും കേളപ്പനാണ്.
തളി ക്ഷേത്രത്തിന്റെ പുനർനിർമ്മാണ പ്രക്രിയ അവസാനിക്കും മുൻപായി 1971 ഒക്ടോബർ 7-ന് അദ്ദേഹം നിര്യാതനായി.
കുറിപ്പുകൾ 1ക .
" ആറുമാസത്തിലധികം പയ്യോളിയിൽ സർവോദയ സംഘത്തിന്റെ മദ്യഷാപ്പ് പിക്കറ്റിംഗിനു നേതൃത്വം കൊടുത്തു.ഇം.എം.എസ് സർക്കർ മലപ്പുറം ജില്ലരൂപീകരിച്ചപ്പോൾ കേരളത്തിലൊരു കൊച്ചു പാകിസ്താൻ സൃഷ്ടിച്ച് ഇന്ത്യയുടെ ദേശീയതയെതന്നെ വെല്ലുവിളിക്കുന്ന നടപടിയാണതെന്ന് അദ്ദേഹത്തിനു തോന്നി....1968 ൽ സെപ്റ്റംബറിൽ അങ്ങാടിപ്പുറത്തെ ശിവക്ഷേത്രം ഹിന്ദുക്കൾക്ക് ആരാധനക്കായി തുറന്നുകൊടുക്കാൻ അദ്ദേഹം ഇറങ്ങിത്തിരിച്ചു. തൊട്ടടുത്ത നിസ്കാരപ്പള്ളി മുൻനിർത്തി  തങ്ങളുടെ മതവികാരം വ്രണപ്പെടുന്നതിനെതിരെ മുസ്ലിങ്ങളും രംഗത്തു വന്നു. ഖ . "
ബംഗാളിലെ പ്രമുഖ കവി വിയും ആക്റ്റിവിസ്റ്റുമായിരുന്ന സമർ സെന്നിന്റെ പത്രാധിപത്യത്തിൽ ഇറങ്ങിയിരുന്ന ഫോണ്ടിയർ പത്രത്തിന്റെ 1968 ഡിസംബർ 7 ലക്കത്തിൽ റാംജി എഴുതിയ "A Mini-Pakistan ?"
എന്ന തലക്കെട്ടിലുള്ള റിപ്പോർട്ടിൽ ഇങ്ങനെ കാണാം.
: The trump card of the opposition now seems to be the whipping up of communal frenzy.
Feelings are now running high between Hindus and Muslims on account of the hullabaloo over the formation Malappuram District.
Mr. K. Kelappantheeue Gandhite and Sarvodayite is now staging satyagraha for reviving a long discarded derelict temple.
The temple, in ruins, is on a "Porampoku" land which is surrounded by Muslim houses.
It is alleged that the temple has not been used for any Hindu religious rites for a long time now.
The Move to revive the temple was ill received by the local Muslims who have a mosque near it.
Communal feelings have run high:clashes took place in which several were injured and one killed.
The Satyagraha by Mr. Kelappan  finds a prominent place in the leading progress dailies and this publicity has sparked off sentiments in different centres in the state.................
" അവലംബം ↑ ↑ ↑ http://www.nss.org.in/founder.html Archived 2014-01-07 at the Wayback Machine .
എൻ.എസ്.എസ് ഒഫിഷ്യൽ വെബ്സൈറ്റ് ↑ ഗുരുവായൂർ സത്യഗ്രഹം - ഇ.
രാജൻ മാതൃഭൂമി ബുക്സ്.
പേജ്: 75 ↑ ↑ ↑ മലയാളം വാരിക- നവംബർ 2, 2012-എന്റെ മദ്യന്വേഷണ പരീക്ഷണങ്ങൾ എന്ന പരമ്പരയിലെ മൂന്നാം ഭാഗം-ഭിന്നിപ്പിച്ച മതവും ഒരുമിപ്പിച്ച മദ്യവും -ഗിരീഷ് ജനാർദ്ദനൻ ↑ http://www.frontierweekly.com/archive/vol/vol-1/vol-1-issues/1_35_7december1968.pdf%5Bപ്രവർത്തിക്കാത്ത+കണ്ണി%5D
കെ. കാർത്തികേയൻ (പത്ര പ്രവർത്തകൻ) ഇംഗ്ലീഷ് വിലാസം https://ml.wikipedia.org/wiki/K.
_Karthikeyan ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( December 2024 )
പ്രമുഖ പത്ര പ്രവർത്തകനും പത്ര പ്രവർത്തക യൂണിയൻ നേതാവുമായിരുന്നു ' കെ. കാർത്തികേയൻ (മരണം :1966 മാർച്ച് 21)'.
കേരള കൗമുദി ചീഫ് എഡിറ്ററും എസ്.എൻ.ഡി.പി. യോഗം സെക്രട്ടറിയും ഇന്ത്യൻ ഫെഡറേഷൻ ഓഫ് വർക്കിങ്ങ് ജേണലിസ്റ്റ് ദേശീയ ജനറൽ സെക്രട്ടറിയുമായിരുന്നു പൊതുജനം കാർത്തികേയൻ എന്ന പേരിൽ പ്രശസ്തനായിരുന്നു.
പള്ളിത്താഴത്ത് വീട്ടിൽ  കൃഷ്ണന്റെയും കാളിയമ്മയുടെയും മകനാണ്.
1904 മീന മാസം ചതയം നക്ഷത്രത്തിൽ തിരുവനന്തപുരം അഞ്ചുതെങ്ങിൽ ജനിച്ചു.
1920-25 കാലത്ത് മദ്രാസ് യൂണിവേഴ്‌സിറ്റിയിൽ നിന്ന് സ്വർണമെഡലോടെ ബി.എ.ഓണേഴ്‌സും എം.എ.യും പാസ്സായി.
കൊല്ലത്തു നിന്ന് പ്രസിദ്ധീകരിച്ചിരുന്ന വനിതാ മാസിക, സഹോദരിയുടെ പത്രാധിപരായിപ്രവർത്തിച്ചു  കാർത്തികേയനെ പ്രശസ്തനാക്കിയത് കെ. ബാലകൃഷ്ണന്റെ പത്രാധിപത്യത്തിലുള്ള കൗമുദി ആഴ്ചപ്പതിപ്പിൽ എഴുതിയ കിറുക്കുകൾ എന്ന പംക്തിയാണ്.
1950-54 കാലത്താണ് കാർത്തികേയൻ കിറുക്കുകൾ എഴുതുത്.
ആക്ഷേപഹാസ്യത്തിൽ കാർത്തികേയന്റെ ശൈലി  അതുല്യമായിരുന്നു.
സമകാലിക രാഷ്ട്രീയമായിരുന്നു വിഷയം.
കളിയാക്കപ്പെടാത്ത ആരും അന്ന് തിരുവിതാംകൂർ രാഷ്ട്രീയത്തിൽ ഉണ്ടായിരുന്നില്ല.
പംക്തിയിലെ പത്ത് ലേഖനങ്ങൾ സമാഹരിച്ച് 1956 ൽ 'കിറുക്കുകൾ' എന്ന പേരിൽ പുസ്തകം പ്രസിദ്ധീകരിച്ചിരുന്നു.
1954 ൽ കേരള കൗമുദിയിൽ  നിന്ന് വിരമിച്ചു.
54ലാണ് എസ്.എൻ.ഡി.പി.സിക്രട്ടറിയായത്.
വിരമിച്ച ശേഷം 1958 ൽ അദ്ദേഹം ആരംഭിച്ച പത്രമാണ് പൊതുജനം .
മരണം വരെ അതിന്റെ പത്രാധിപരായി തുടർന്നു.
കെ. കാർത്തികേയൻ 1966 മാർച്ച് 21ന്  അന്തരിച്ചു.
ഡോ. ശാരദാദേവി, കെ.ബാലകൃഷ്ണൻ, കെ.രാജേന്ദ്രൻ എന്നിവർ മക്കളാണ്.
കൃതികൾ കിറുക്കുകൾ യന്ത്രയുഗത്തിൽനിന്ന് ആറ്റം യുഗത്തിലേക്ക് സ്മരണ
കാർത്തികേയന്റെ സ്മരണക്കായി തിരുവനന്തപുരം കുമാരപുരത്തുള്ള ഒരു റോഡിന് പൊതുജനം റോഡ് എന്ന് പേര് നൽകിയിട്ടുണ്ട്.
അവലംബം ↑ {{ cite web }} : External link in | website= ( help )
പനമറ്റം ദേശീയ വായനശാല ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
കോട്ടയം ജില്ലയിലെ പനമറ്റത്ത് 1951ൽ സ്ഥാപിച്ച ഗ്രാമീണ ഗ്രന്ഥശാലയാണ് പനമറ്റം ദേശീയ വായനശാല .
ആയിരത്തിലധികം അംഗങ്ങളുള്ള ലൈബ്രറി വീടുകളിലേക്കു പുസ്തകമെത്തിച്ച് ശ്രദ്ധേയമായ നിലയിൽ പ്രവർത്തിക്കുന്നു.
ഇതിനായി ഒരു വനിതാ ലൈബ്രേറിയന്റെ സേവനവുമുണ്ട്.
കരിയർ ഗൈഡൻസ് വിഭാഗവും നിശാ പാഠശാലയും ഇവിടെ പ്രവർത്തിക്കുന്നുണ്ട്.
ഇവിടത്തെ പരിശീലനം കഴിഞ്ഞു സർക്കാർ ജോലി നേടിയിട്ടുള്ളത് നൂറു കണക്കിനാളുകളാണ് സംസ്ഥാനത്തെ മികച്ച ഗ്രന്ഥശാലയ്ക്കുള്ള പുരസ്കാരം സ്വന്തമാക്കിയിട്ടുണ്ട്.
അഞ്ച് വർഷമായി തുടർച്ചയായി എ പ്ലസ് ഗ്രേഡ് അംഗീകാരവുമുണ്ട്.
എല്ലാരും പാടുന്നു എന്ന പ്രതിമാസ സംഗീത പരിപാടിയിൽ നാട്ടുകാർക്കെല്ലാം പങ്കെടുക്കാം.
കവിയും വാഗ്മിയുമായിരുന്ന ഗ്രന്ഥശാല പ്രവർത്തകൻ വി. ബാലചന്ദ്രന്റെ പേരിൽ ഗ്രന്ഥശാല കവിതാ പുരസ്കാരം ഏർപ്പെടുത്തിയിട്ടുണ്ട്.
പുരസ്കാരങ്ങൾ മികച്ച ഗ്രന്ഥശാലക്കുള്ള വി. രമേശ് കുമാർ പുരസ്കാരം ഇഎംഎസ് പുരസ്കാരം പവനൻ പുരസ്കാരം ഐ.വി. ദാസ് പുരസ്കാരം ഡി.സി. പുരസ്കാരം അവലംബം ↑ https://www.manoramaonline.com/district-news/kottayam/2022/06/24/kottayam-public-library.html
സഹോദരൻ അയ്യപ്പൻ ഇംഗ്ലീഷ് വിലാസം https://ml.wikipedia.org/wiki/Sahodaran_Ayyappan
കേരളത്തിലെ സാമൂഹിക പരിഷ്കർത്താക്കളിലൊരാളായിരുന്നു സഹോദരൻ അയ്യപ്പൻ .
എറണാകുളത്ത് വൈപ്പിൻ ദ്വീപിലെ ചെറായിയിൽ കു‌മ്പളത്ത് പറമ്പിൽ എന്ന പുരാതന കുടുംബത്തിൽ കൊച്ചാവു വൈദ്യന്റെയും ഉണ്ണൂലിയുടെയും മകനായി 1889 ഓഗസ്റ്റ് 22 -ന് അയ്യപ്പൻ ജനിച്ചു.
"ഒരു ജാതി ഒരു മതം മനുഷ്യന്" എന്ന ശ്രീനാരായണഗുരുവിന്റെ വാക്യങ്ങളെ സാക്ഷാത്കരിക്കാൻ ശ്രമിച്ച വ്യക്തിയായിരുന്നു  സഹോദരൻ അയ്യപ്പൻ.
അപകടകരങ്ങളായ ആശയങ്ങളെ നവീകരിച്ച് ജാതിരഹിതവും വർഗ്ഗരഹിതവുമായ പുതിയ ഒരു സമൂഹത്തെ സൃഷ്ടിക്കാൻ പരിശ്രമിച്ച ഒരു നവോത്ഥാനനായകൻ കൂടിയായിരുന്നു അദ്ദേഹം.
ശ്രീനാരായണ ഗുരുവിന്റെ മനുഷ്യദർശനത്തെ ശാസ്ത്രീയതയുടെയും യുക്തിചിന്തയുടെയും അടിസ്ഥാനത്തിൽ വിപുലീകരിച്ച് രാഷ്ട്രീയ പ്രയോഗമാക്കി മാറ്റുകയായിരുന്നു അയ്യപ്പൻ.
ഈഴവ സമുദായത്തിൽ ജനിച്ച അദ്ദേഹം, തൊട്ടുകൂടാത്തവരായി അവഗണിക്കപ്പെട്ടിരുന്ന ദളിതരെ ചേർത്ത് മിശ്രഭോജനം നടത്തി.
സമൂഹത്തിലെ അന്ധവിശ്വാസങ്ങൾക്കും അനാചാരങ്ങൾക്കുമെതിരെ സന്ധിയില്ലാ സമരം ചെയ്തു.
ശ്രീ നാരായണഗുരുവിന്റെ "ഒരു ജാതി ഒരു മതം ഒരു ദൈവം മനുഷ്യന് " ജാതി ചോദിക്കരുത്, പറയരുത്, ചിന്തിക്കരുത് എന്ന സുപ്രസിദ്ധമായ ആപ്തവാക്യം ഗുരുവിന്റെ അംഗീകാരത്തോടെ "ജാതി വേണ്ട, മതം വേണ്ട, ദൈവം വേണ്ട മനുഷ്യന്", എന്ന് അദ്ദേഹം ഭേദഗതി വരുത്തി.
കൊച്ചി നിയമസഭയുടെ 1928-ൽ രണ്ടാം തിരഞ്ഞെടുപ്പിൽ തെക്കേ ഈഴവ മണ്ഡലത്തിൽ നിന്നും ജയിച്ച് അയ്യപ്പൻ നിയമസഭയിലെത്തി .
നിയമസഭാസാമാജികൻ എന്ന നിലയിൽ അവശരേയും പാവങ്ങളേയും ഉദ്ധരിക്കാൻ ആവശ്യമായ പ്രവർത്തനങ്ങളിൽ അദ്ദേഹം ഏർപ്പെട്ടു.
ഗാന്ധിജിയുടെ ആദർശങ്ങളോട് പൂർണ്ണമായും യോജിച്ചില്ലെങ്കിലും, ഗാന്ധി എന്ന മനുഷ്യനെ അയ്യപ്പൻ ആരാധിച്ചിരുന്നു.
കമ്മ്യൂണിസ്റ്റ് ആശയങ്ങളോട് താൽപര്യമുള്ളയാളായിരുന്നു അയ്യപ്പൻ.